

**UZAICINĀJUMS PIEDĀVĀJUMA IESNIEGŠANAI TIRGUS IZPĒTEI**

VAS „Latvijas dzelzceļš” veic tirgus izpēti “**Audio gida tekstu ierunāšana, tulkošana, programmēšana, uzstādīšana un aparatūras iegāde Latvijas dzelzceļa vēstures muzejam**” (turpmāk – tirgus izpēte).

Tirgus izpētes priekšmets un apjoms: saskaņā ar *Darba uzdevumu* (1.pielikums).

Izpildes termiņš: Pilnā apjomā izpildīto *Darbu nodošanas un preču piegādes* termiņš 2 mēnešu laikā no līguma abpusējas parakstīšanas brīža.

Samaksas nosacījumi: Pēc *Darbu pabeigšanas un preču piegādes* pilnā apjomā *(nodošanas un pieņemšanas akta abpusējas parakstīšanas datums)*, 30 (trīsdesmit) kalendāra dienu laikā no rēķina saņemšanas dienas.

Garantijas termiņš: darbiem, materiāliem - maksimāli iespējamais, bet ne mazāk kā 2 (divi) gadi no darbu pieņemšanas dokumenta parakstīšanas dienas.

Piedāvājuma cenā (3.pielikums) jābūt iekļautām absolūti visām izmaksām, kas saistītas ar *darbu izpildi un preču piegādi*, ņemot vērā *darba uzdevumā* un tehniskajā specifikācijā noteikto, tai skaitā *darbu organizēšanas izmaksas, transportēšanas*, personāla un administratīvās izmaksas, muitas, atmuitošanas, dabas resursu, sociālais u.c. nodokļi (izņemot PVN), saskaņā ar Latvijas Republikas tiesību aktiem, apdrošināšanai, pieskaitāmās izmaksas, ar peļņu un riska faktoriem saistītās izmaksas, neparedzamie izdevumi u.tml.

*Kvalifikācijas prasības pretendentiem: lūdzam norādīt pēdējo 5 gadu laikā izstrādātos 3 audio gida vai citus līdzvērtīgus projektus.*

Lūdzam Jūs līdz **2025.gada 26.septembra plkst. 10.00** iesniegt piedāvājumu ar paraksttiesīgās personas parakstu uz elektroniskā pasta adresi: natalja.trosina@ldz.lv (parakstītu un ieskenētu kopijas formā vai parakstītu ar drošu elektronisko parakstu).

Pretendentu izslēdz no turpmākās dalības tirgus izpētē, kā arī neizskata piedāvājumu jebkurā no šādiem gadījumiem:

 1. ja ir pasludināts pretendenta maksātnespējas process, apturēta pretendenta saimnieciskā darbība vai pretendents tiek likvidēts;

 2. ja ir konstatēts, ka pretendentam piedāvājuma iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi (tai skaitā valsts sociālās apdrošināšanas obligāto iemaksu parādi), kas kopsummā kādā no valstīm pārsniedz 150 EUR;

3. ja pretendents, tā darbinieks vai pretendenta piedāvājumā norādītā persona ir konsultējusi vai citādi bijusi iesaistīta iepirkuma dokumentu sagatavošanā;

4. ir konstatēts, ka uz pretendentu, kuram būtu piešķiramas līguma slēgšanas tiesības, ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kas kavētu līguma izpildi.

 *Pasūtītājs, izmantojot publiskās datu bāzes un publiski pieejamo informāciju, var pārbaudīt un pārliecināties par pretendenta faktisko situāciju: vai uz tiem neattiecas minētie izslēgšanas nosacījumi. Pasūtītājs ir arī tiesīgs pieprasīt no pretendenta jebkurā brīdī iesniegt kompetentu institūciju izdotus dokumentus, kas apliecina, ka uz pretendentu neattiecas minētie izslēgšanas nosacījumi, īpaši gadījumos, ja minēto informāciju nav iespējams pārbaudīt publiski pieejamās datu bāzēs. Izslēgšanas noteikuma neattiecināmības pārbaudi tiek veikta piedāvājuma atvēršanas dienā un dienā, kad tiek pieņemts iepirkuma komisijas lēmums par sarunu procedūras rezultātu.*

Kontaktpersona: tālr. + 371 26001437, e-pasts: ilze.freiberga@ldz.lv.

Šīs tirgus izpētes mērķis ir izvērtēt situāciju tirgū, apzināt finansiālajām iespējām atbilstošu pakalpojumu iegādi utt., un šis uzaicinājums piedāvājuma iesniegšanai nerada tā saņēmējam un LDz pienākumu nākotnē slēgt darījumu par Tirgus izpētē noteikto priekšmetu.

Uzaicinājumā minētos personas datus to saņēmējs drīkst apstrādāt tikai saskaņā ar Fizisko personu datu apstrādes likuma prasībām.

*Pielikumā:*

*1.pielikums: “Audio gida tekstu ierunāšana, tulkošana, programmēšana, uzstādīšana un aparatūras iegāde Latvijas dzelzceļa vēstures muzejam. Darba uzdevums”;*

*2.pielikums: “Ierīču tehniskā specifikācija”;*

*3.pielikums: “**Piedāvājums tirgus izpētei”.*